題滁州醉公亭
作者：歐陽修
朝代：宋

paragraphs: 四十未爲老，醉翁偶題篇。
醉中遺萬物，豈復記吾年。
但愛亭下水，來從亂峯間。
聲如自空落，瀉向兩簷前。
流入巖下溪，幽泉助涓涓。
響不亂人語，其清非管絃。
豈不美絲竹，絲竹不勝繁。
所以屢携酒，遠步就潺湲。
野鳥窺我醉，溪雲留我眠。
山花徒能笑，不解與我言。
惟有巖風來，吹我還醒然。